cyanic-selkie/wikianc huggingface dataset:
Seeroofdiere
Klassifikasie
Ook die klapmuts (Cystophora cristata) besit 'n opblaasbare velsak op die kop. Hulle leef in diep waters in die Noordelike Yssee, waar hulle 'n swerwersbestaan voer. Alleenlik voortplanting en die jaarlikse verharing vind op die dryfys plaas. Die enigste rob wat altyd in (sub-) tropiese seë lewe, is die monnikrob (subfamilie Monachinae). Hul bruinwit blesse laat 'n mens baie aan 'n monnik dink. Die Mediterreense monnikrob (Monachus monachus) kom in die Middellandse en Swart See voor.
Suurstof
Aanwendings
Suurstof is 'n swak dwelmmiddel wat euforia veroorsaak en het 'n geskiedenis van vermaaklikheidsgebruik wat voortduur tot die moderne tye. Suurstofkroeë kan selfs tot vandag toe nog by partytjies aangetref word. In die 19de eeu is suurstof dikwels met salpetersuur gemeng om 'n verdowende effek te bevorder.
Seeroofdiere
Klassifikasie
Die suidelike seehonde (subfamilie Lobodontinae) kom in die Suidelike Stille Oseaan en in Antarktika voor. Aangesien hulle daar op land geen natuurlike vyande het nie, is hulle nie juis sku vir die mens nie. Die alleenlewende weddellseehond (Leptonychotes weddelli) kan baie diep duik en oriënteer homself met behulp van eggopeiling (sonar). Die krapvreter (Lobodon carcinophagus) eet behalwe krappe ook veral garnale en ander ongewerwelde diere. In die somer is die krapvreter bruin van kleur, maar in die winter vaalwit.
Suurstof
Geskiedenis
Suurstof is in 1771 ontdek deur die Sweedse apteker Carl Wilhelm Scheele, maar sy ontdekking is nie dadelik erken nie, en die onafhanklike ontdekking daarvan deur Joseph Priestley op 1 Augustus 1774 is wyer bekend. Antoine Laurent Lavoisier het die element die wetenskaplike naam oxygenium (suurvormer) in 1774 gegee.
Seeroofdiere
Klassifikasie
As gevolg hiervan staan hy soms ook as die wit seehond bekend. Op land is hy waarskynlik die rob wat die vinnigste kan beweeg. Die seeluiperd (Hydrurga leptonyx) met sy opvallende plat kop en lang, slanke liggaam jag nie alleen visse nie, maar ook pikkewyne, ander seevoëls en jong robbe. Die Ross-seehond (Ommatophoca rossi). wat vernoem is na die Britse poolreisiger James Clarke Ross (1800- 1862), beweeg baie moeilik op land. Ook hierdie dier maak van sonar gebruik om sy pad deur die water te vind.
Suurstof
Geskiedenis
Die sistematiese elementnaam vir suurstof is octium.
Verspreiding
Suurstof is die element wat die meeste in die Aarde se kors voorkom, 'n geskatte 46.7% daarvan. Suurstof beslaan ook ongeveer 87% van die gewig van die oseane (in die vorm van H2O, water) en 20% van die Aarde se atmosfeer (in die vorm van O2, molekulêre suurstof, of O3, osoon. Suurstofverbindings, veral in die vorm van metaaloksiede, silikate (SiO44−) en karbonate (CO32−) kom algemeen in rotse en grond voor. Bevrore water is 'n algemene vastestof op die buitenste planete en komete. Die yspole van Mars bestaan uit bevrore koolstofdioksied. Suurstofverbindings kan regdeur die heelal gevind word en die spektrum van suurstof word dikwels in sterre opgemerk.
Verbindings
Vanweë sy elektronegatiwiteit vorm suurstof chemiese verbindings met byna al die ander elemente (wat die oorsprong is van die oorspronklike definisie van oksidasie is). Die enigste elemente wat nie geoksideer kan word nie is 'n paar van die edelgasse. Die bekendste oksied is natuurlik waterstofoksied of dan water (H2O). Ander wel bekende voorbeelde sluit verbindings van koolstof en suurstof in, soos koolstofdioksied (CO2), alkohole (R-OH), aldehiede (R-CHO) en karboksielsure (R-COOH). Oksoanione met 'n hoë oksidasietoestand soos chlorate (ClO3−), perchlorate (ClO4−), chromate (CrO42−), dichromate (Cr2O72−), permanganate (MnO4−) en nitrate (NO3−) is sterk oksideermiddels op hul eie. Baie metale soos yster verbind met suurstofatome, yster (III) oksied (Fe2O3). Osoon (O3) word gevorm deur die elektrostatiese ontlading in die teenwoordigheid van molekulêre suurstof. 'n Dubbel verbinde suurstofmolekule (O2)2 is bekend, en is 'n hoofkomponent van vloeibare suurstof. Epoksiede is eters waarin die suurstofatoom deel vorm van 'n ring van die atome.
Isotope
Suurstof het drie stabiele isotope: Dit het ook tien bekende radio-aktiewe isotope. Die radio-isotope het almal halfleeftye van minder as drie minute.
Voorsorgmaatreëls
Suurstof kan giftig wees teen verhoogde parsiële drukke.
Sekere afgeleide verbindings van suurstof, soos osoon (O3), waterstofperoksied, hidroksiel radikale en superoksied is ook hoogs toksies. Die liggaam het meganismes ontwikkel om homself teen hierdie giftige spesies te beskerm. Die natuurlike middel glutathione kan byvoorbeeld dien as anti-oksidant, net soos bilirubien wat normaalweg 'n afbreekproduk is van hemoglobien. Hoogs gekonsentreerde bronne van suurstof bevorder vinnige verbranding en daarom bestaan daar brand- en plofgevaar in die teenwoordigheid van brandstowwe. Dit is ook waar vir verbindings van suurstof soos chlorate, perchlorate, dichromate ens. Verbindings met 'n hoë oksidasiepotensiaal kan dikwels chemiese brande veroorsaak.
Sea Harrier
Die Sea Harrier is 'n kort opstyg en vertikale landing/vertikale opstyg en landing straalvegter, verkenning- en aanvalsvliegtuig vir vlootgebruik; die tweede lid van die Harrier-familie wat ontwikkel is. Dit is as die Sea Harrier FRS1 in die Britse Vloot in diens ontplooi in April 1980. Die subsoniese Sea Harrier het lugverdediging ter see voorsien vir die Koninklike Vloot se vliegdekskepe.
Falklandoorlog
Die Sea Harrier het in die Falklandoorlog en die Balkankonflikte diens gedoen. By alle geleenthede is dit hoofsaaklik bedryf vanaf vliegdekskepe geposisioneer binne die konfliksone. Sy gebruik in die Falklandoorlog was sy hoogste profiel en lewer belangrike suksesse, waar dit die enigste vastevlerkvegter was wat beskikbaar was om die Britse taakmag te beskerm. Die Sea Harriers het 20 vyandige vliegtuie afgeskiet tydens die konflik met slegs een verloor weens vyandige grondgeskut. Hulle is ook gebruik vir grondaanvalle op dieselfde wyse as die Harriers wat bedryf is deur die Britse Lugmag.
Bestorming van die Verenigde State Kongresgebou in 2021
Die bestorming van die Amerikaanse Kongresgebou was 'n oproer en gewelddadige aanval op die 117de Amerikaanse Kongres in die Amerikaanse Kapitool op 6 Januarie 2021, uitgevoer deur 'n skare ondersteuners van die Amerikaanse president Donald Trump in 'n poging om sy nederlaag in die Amerikaanse presidentsverkiesing in 2020 om te keer. Die oproer het gelei tot die ontruiming en toesluit van die Capitol, asook vyf sterftes.
Baie van die skare by die Kapitool, waarvan sommige vroeër bymekaargekom het, het die polisie se perimeter oortree en die gebou binnegestorm. Hierdie oproermakers het dele van die gebou 'n aantal ure beset, gevandaliseer en geplunder. Baie het gewelddadig geraak en polisiebeamptes van die Kapitool en selfs verslaggewers aangerand, 'n galg op die Kapitool-terrein opgerig en probeer om wetgewers op te spoor om hul gyselaar te neem of te beseer. Hulle het 'Hang Mike Pence' gedreunsing, en hom daarvan beskuldig dat hy nie die stemme van die verkiesingskollege wou verwerp nie, hoewel hy nie die grondwetlike gesag gehad het om dit te doen nie. Die oproeriges het die speaker van die huis, Nancy Pelosi (D–CA), geteiken, haar kantore, sowel as dié van ander lede van die Kongres, gevandaliseer en geplunder. Daar is later bevind dat tientalle mense daardie dag in Washington, D.C., in die FBI se Databasis vir die Sifting van Terrosiste gelys is, die meeste van hulle as vermeende blanke supremiste.
Nadat die veiligheid verbreek is, het die Kapitool-polisie die Senaat en die Huis van Verteenwoordigers laat ontruim. Verskeie geboue in die Kapitool-kompleks is ontruim en almal is toegesluit. Oproermakers het die leë kamer van die Senaat beset en geplunder terwyl federale wetstoepassers hul handwapens uitgetrek het om die ontruimde huisvloer te verdedig. Geïmproviseerde ploftoestelle is naby die Kapitool-terrein gevind, asook by kantore van die Demokratiese Nasionale Komitee, die Republikeinse Nasionale Komitee en in 'n nabygeleë voertuig. Vyf mense, waaronder die polisiebeampte van die Kapitool, Brian Sicknick, is dood in die gebeure, terwyl nog tientalle beseer is.
Trump het aanvanklik geweier om die DC Nasionale Wag in te roep om die skare te onderdruk. In 'n Twitter-video noem hy die oproeriges 'baie spesiaal' en sê hulle moet "in vrede huis toe gaan" terwyl hy sy vals verkiesingsbewerings herhaal het. Onder druk van sy administrasie, 'n dreigement van sy verwydering en talle bedankings, het Trump hom later in 'n televisieverklaring tot 'n ordelike magsoorgang verbind.
Teen vroegaand is alle oproeriges uit die Kapitool verwyder, en die tel van die kiesstemme is hervat totdat in die vroeë oggendure voltooi is. Pence het Biden as verkose president en Kamala Harris as verkose onderpresident as oorwinnaars verklaar en bevestig dat hulle op 20 Januarie hul ampte sal aanvaar.
Die gebeure is wyd veroordeel deur politieke leiers en organisasies in die Verenigde State en internasionaal. Die leier van die meerderheid in die Senaat, Mitch McConnell (R–KY), het die bestorming van die Kapitool 'n 'mislukte opstand' genoem wat deur die president se 'leuens' uitgelok is en gesê dat die Senaat 'nie voor wetteloosheid of intimidasie sal swig nie'. Verskeie sosiale media- en tegnologiemaatskappye het Trump se rekeninge van hul platforms opgeskort of verbied, en baie sake-organisasies het hul bande met hom verbreek.
Meningspeilings het getoon dat 'n groot meerderheid Amerikaners die bestorming van die Kapitool en die optrede van Trump wat dit gelei het en daarna gevolg het, nie goedkeur nie, alhoewel sommige Republikeine die aanval ondersteun of nie Trump daarvoor blameer nie. Die FBI het meer as 170 ondersoeke na die gebeure geopen en aangedui dat daar waarskynlik nog baie sal volg. 'n Week na die oproer het die Huis van Afgevaardigdes gestem om Trump te beskuldig weens "aanhitsing tot opstand", wat hom die enigste Amerikaanse president maak wat 'n tweede keer aangekla word.
Upsilon Andromedae
Upsilon Andromedae (ook υ And genoem) is ’n dubbelster sowat 44 ligjare van die Aarde af in die sterrebeeld Andromeda. Die hoofster, Upsilon Andromedae A, is ’n geelwitdwergster effens jonger as die Son. Die tweede ster in die stelsel, Upsilon Andromedae B, is ’n rooidwerg in ’n wye wentelbaan.
Vier planete (soos in 2010) wentel om die hoofster. Al vier is waarskynlik Jupiter-agtige planete. Upsilon Andromedae was beide die eerste veelvoudige planeetstelsel wat om ’n hoofreeksster ontdek is en die eerste veelvoudige planeetstelsel in ’n veelvoudige sterstelsel.
Dubbelster-komponente
Upsilon Andromedae is taamlik na aan ons sonnestelsel geleë: sowat 44 ligjare. Upsilon Andromedae A het ’n skynbare helderheid van 4,09 en kan dus selfs in effens onsuiwer toestande met die blote oog gesien word. Die dowwer ster is net met ’n teleskoop sigbaar.
Upsilon Andromedae A is ’n geelwitdwergster met ’n sterreklassifikasie van F8V – soortgelyk aan die Son, maar jonger, helderder en met ’n groter massa. Volgens die Genève-Kopenhagen-opname is dit sowat 3,1 miljard jaar oud en het dit dieselde verhouding van yster tot waterstof as die Son. Teen sowat 1,3 sonmassas is sy leeftyd korter as dié van die Son. Die hoeveelheid ultravioletstraling op enige van die planete in sy bewoonbare sone sal dieselfde wees as dié wat die Aarde van die Son kry.
Upsilon Andromedae B is ’n rooidwerg met ’n sterreklassifikasie van M4.5V en is skynbaar sowat 750 AE van die hoofster af. Die ware afstand is onbekend. Die ster is in 2002 ontdek in data van die 2MASS-lugopname. Sy massa is kleiner as dié van die Son en hy is baie dowwer.
Planeetstelsel
Die binneste planeet van die Upsilon Andromedae-stelsel, b, is in 1996 ontdek en is in Januarie 1997 aangekondig saam met die ontdekking van die planeet van Tau Boötis en die binneste planeet van 55 Cancri. Die ontdekking is gedoen deur Geoffrey Marcy en R. Paul Butler, albei sterrekundiges aan die San Francisco-staatsuniversiteit. Dit lyk of die planeet verantwoordelik is vir verhoogde aktiwiteit in die chromosfeer van sy ster.
In 1999 het sterrekundiges aan die San Francisco-staatsuniversiteit en die Harvard-Smithsonian-sentrum vir Astrofisika onafhanklik van mekaar tot die slotsom gekom dat daar waarskynlik drie planete in die stelsel is. Die buitenste twee planete is c en d genoem in volgorde van die ster af. Albei hierdie planete het groter eksentrisiteit in hul wentelbane as enige van die planete van ons sonnestelsel, insluitende die dwergplaneet Pluto. Upsilon Andromedae d is in die stelsel se bewoonbare sone.
’n Vierde planeet, Upsilon Andromedae e, is in 2010 ontdek.
Grantessa ampullae
Grantessa ampullae is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Die spons behoort tot die genus Grantessa en tot die familie Heteropiidae. Die wetenskaplike naam van die spesie is die eerste keer geldig gepubliseer in 1940 deur Hozawa.
Hoërskool Strand
Hoërskool Strand is 'n Afrikaanse hoërskool wat in Sarel Cilliersstraat, Strand, geleë is. Die skoolhoof is Danie Malan. Die skoolhoof voor hom was Christiaan Klopper, voormalige adjunkhoof van Paul Roos Gimnasium. Hy volg Sanette Nowers op, wat op haar beurt in 2010 by Christo P. Vorster oorgeneem het. Nowers, wat voorheen skoolhoof van Hoër Meisieskool Bloemhof in Stellenbosch was, is bevorder tot Direkteur: Metro-Sentraal Onderwysdistrik.
Die leerdertal staan in 2014 op 1 067. In 2013 huisves Hoërskool Strand die grootste matriekklas in sy geskiedenis, met 231 leerders wat die Nasionale Seniorsertifikaat skryf. In 2014 het die matriekklas 195 leerders.
Skoollied
En golwe skuimend speel
Daar pryk beroemd deur heel ons land
Ons dorp se Hoërskool
Daar leer ons hoe ons lewe
Aan plig en diens te wy
Eerbiedig en opreg te wees
Die kwade te bestry
Regverdig, eerlik, ruim van gees
Getrou aan land en volk te wees
Ons taal te handhaaf skoon te hou
Met vreugd' en liefde voort te bou
Volhard en oorwin
Roem ons skool sy naam
Wyd deur Suid-Afrika sy faam
Kleine Kuppe
Kleine Kuppe (Afrikaans: Klein Heuwel) is 'n woongebied wat in die suide van Windhoek, die hoofstad van Namibië, geleë is. Kleine Kuppe is 'n middelklasbuurt wat begrens word deur die buurte Olympia in die noorde en Cimbebasia in die weste. Die Engelsmedium privaatskool Windhoek Gymnasium (deel van Curro) het 'n kampus in Kleine Kuppe.
Natuurlike en Ontspanningsfasiliteite
Daar is 'n 1 km staproete in Kleine Kuppe wat in Okandekastraat begin, sowel as die Haven-dieretuin.
Beryl Reid
Beryl Reid (17 Junie 1919 – 13 Oktober 1996) was 'n Engelse aktrise. Sy was bekend vir haar rolle in die rolprente The Killing of Sister George (1968) en Yellowbeard (1983).
Lalie Beukes
Johanna Maria Petronella Magrieta (Lalie) Beukes (* 7 Augustus 1916, † 8 Mei 2009) was ’n Suid-Afrikaanse skrywer en is op die plaas Stukkenddam naby Keimoes in die Benede Oranje gebore.
Lewe en werk
Haar ouers was Lukas Daniel Beukes en Johanna Petronella Theron, en die bekende dramaturg Gerhard Beukes een van haar broers. Sy studeer vir kleuteronderwys aan die Stellenbosch Kollege en gee daarna onderwys by Lindeshof in Caledon. Hierna is sy vir ongeveer elf jaar lank betrokke by die Oudtshoorn Girls High School, waar sy in die Montaguhuis ingewoon het. Teen die einde van 1954 aanvaar sy 'n pos aan Sentraal Laerskool in Bloemfontein. In 1957 gaan sy na Londen, waar sy as onderwyser verskeie aflosposte beklee. In Januarie 1958 keer sy terug na Bloemfontein en 'n pos by Sentraal Laerskool, waar sy later aangestel word as 'n departementshoof. Vir baie jare is sy sekretaresse van die OVS-Kunsvereniging.
Sy was 'n ywerige byeboer en bergklimmer, het pottebakkerswerk gedoen en skilderklasse by Vader Frans Claerhout geneem. Sy is op 8 Mei 2009 in Bloemfontein oorlede.
548
Die jaar 548 was 'n skrikkeljaar wat volgens die Gregoriaanse kalender op 'n Maandag begin het. Dit was die 48ste jaar van die 6de eeu n.C. In teenstelling met gewone jare het die jaar 366 dae en 'n 29 Februarie gehad.
Lalie Beukes
Skryfwerk
Haar kindertoneelstuk in een bedryf, “Sneeuwitjie en die sewe dwergies”, is opgeneem in Gerhard J. Beukes se versamelbundel “Spele vir die Jongspan”. In hierdie stuk het sy die bekende Europese sprokie verwerk, om deur middel van fantasie die verhaal en boodskap aan kinders oor te dra. Sy het ook kinderversies vir jong kinders geskryf, soos “Katjie Nelletjie” en “Sommer baie laf”.
Ludwig Feuerbach
Ludwig Andreas Feuerbach (Landshut, 28 Julie 1804 – Rechenberg-Neurenberg, 13 September 1872) was 'n Duitse filosoof.
Nalatenskap
Ludwig Feuerbach was 'n filosoof wat homself ten doel gestel het om die mens weer in materiële denke te vestig. Hy is ook die grondlegger van die moderne sekulêre denke. Op die gebied van godsdiensfilosofie kom hy met twee opvattings voorendag:
'n Belangrike werk van Feuerbach is Gedanken über Tod und Unsterblichkeit. Hierin stel hy dat die geloof in onsterflikheid – soos dit in die westerse godsgeloof voorkom – slegs 'n gedagte is van die mens waaruit dit blyk dat dié sy subjektiewe vermoëns oorskat. Hiermee vestig Feuerbach 'n basis vir 'n gedagte binne die eksistensialisme dat die mens van homself/haarself afhanklik is.
In sy boek Das Wesen des Christentums (oorspronklike spelling: Das Wesen des Christenthums) (1841) betoog hy, nogmaals, dat die idee van die opperwese nie meer is as die projeksie na buite toe van sy/haar innerlike natuur. Dit het 'n sterk invloed op die denke van Karl Marx gehad, veral waar dit oor die vervreemdingsteorie aangaan, en ook op Joseph Dietzgen en Max Stirner.Feuerbach stel, in navolging van die Franse dokter La Mettrie 'n eeu vroeër, dat die menslike organisme nie 'n hoër wese soos die siel vereis nie.
Feuerbach het 'n materialistiese vertrekpunt maar word desondanks deur Marx, die grondlegger van historiese materialisme en historiese determinisme, in sy Stellingen over Feuerbach op hierdie punt hewig gekritiseer, omdat Feuerbach volgens hom nie die politieke gevolge van sy werk insien nie.
Filosofie van Feuerbach
Feuerbach maak deel uit van die linkse- hegeliane. Hulle was jong Duitse intellektuele wat weliswaar die dialektiek van Hegel waardeer, maar sy idealisme en metafisika breedvoering kritiseer. Ook Feuerbach lewer kritiek teenoor Hegel se godsdiensideaal. Hegel skryf dat God van homself vervreemd raak toe Hy die mens skep. Feuerbach draai die bewering om. Hy skryf dat die mens van homself/haarself vervreemd raak toe hy/sy God skep. Hy beweer selfs dat die geloof in God en die heilige familie die oorsaak van alle disharmonie op aarde is.
Hy gebruik die hegeliaanse dialektiek vir die redenasie. Hy beskou die hemelse en harmonieuse familie as die tese. Die aardse en ontwrigte familie as die antitese. Ten slotte vorm dit die aardse harmonieuse familie as sintese, deur die hemelse familie en ook God te vergeet. Deur te besef dat harmonie wel op aarde moontlik is, verdwyn die ontwrigting vanself.
Hierdie stelling word deur Karl Marx, wie vir Feuerbach aanvanklik bewonder, as 'n utopie beskou. Buitendien beskuldig Marx Feuerbach van kripo-idealisme. Want volgens Marx was die filosofie van Feuerbach geensins materialisties nie, maar nog altyd idealisties. Volgens Marx beskou Feuerbach die mens as 'n abstrakte, statiese en eensame wese, want hy hou nie rekening met die geskiedenis en die klasseposisie van mense nie. Feuerbach beweer dat die mens sy Gode geskep het om liefde met almag saam te voeg, terwyl Marx beweer dat die mens sy God geskep het as gevolg van onderdrukking. Marx dink dat religie sou verdwyn deur kollektiewe klassestryd en die rewolusie, terwyl Feuerbach vind dat elke individu sy geluk moes soek in die werklike wêreld en nie in 'n goddelike surrogaat nie.
Feuerbach oor die siel
Volgens Feuerbach is die siel of gees nou verbind met die liggaam en dus nie 'n ander hoër wese nie. Netso is daar geen God agter die natuur nie volgens Feuerbach. Die sielkunde is daarby gerig op subjektiewe ervarings, kortom die innerlik beleefde sielslewe. Die geestelike is dus eindelik 'n illusie wat voortspruit uit 'n subjektiewe waarneming. Objektief gesien is die siel die produk van die ingewikkelde werking van die brein, wat die onderwerp is van die fisiologie.
Harry Holman
Harry Holman (15 Maart 1872 – 3 Mei 1947) was 'n Amerikaanse akteur en skrywer. Hy was bekend vir sy rolle in die rolprente The Dark Horse (1932), Doctor X (1932), Oliver Twist (1933), en Meet John Doe (1941).
Marco Perella
Marco Perella (gebore 18 Mei 1949) is 'n Amerikaanse akteur. Hy is bekend vir sy rolle in die rolprente The Life of David Gale (2003), Friday Night Lights (2004), A Scanner Darkly (2006), en Boyhood (2014).
Alpha Centauri
Alpha Centauri (afgekort as Alpha Cen of α Cen) is die naaste stelsel van sterre en eksoplanete aan die Sonnestelsel. Die stelsel van drie sterre wat deur hulle swaartekrag verbind word, is sowat 4,37 ligjare (1,34 parsek) van hier en lê in die suidelike sterrebeeld Sentour (Centaurus). Die drie sterre is α Centauri A (amptelik Rigil Kentaurus), α Centauri B (amptelik Toliman) en die naaste ster, α Centauri C (amptelik Proxima Centauri).
Alpha Centauri A en B is songroottesterre, onderskeidelik 'n G-tipe en K-tipe hoofreeksster, en saam vorm hulle die dubbelster Alpha Centauri AB. Met die blote oog lyk die twee hoofkomponente soos 'n enkele ster met 'n skynbare magnitude van -0,27 – dit is die helderste ster in Sentour en derde helderste ster aan die naghemel (naas Sirius en Canopus).
Eersgenoemde het ’n massa en ligsterkte van onderskeidelik 110% en 151,9% van die Son s’n en laasgenoemde onderskeidelik 90,7% en 44,5%. Tydens die twee sterre se wentelbaan om hulle massamiddelpunt, wissel die afstand tussen hulle van omtrent die afstand tussen die Son en Pluto tot die afstand tussen die Son en Saturnus.
Proxima Centauri het drie bekende planete: Proxima b, 'n aardgrootte-eksoplaneet in die bewoonbare sone wat in 2016 ontdek is; Proxima c, 'n Superaarde 1,5 AE van die ster af wat moontlik 'n groot ringstelsel het en wat in 2019 ontdek is; en Proxima d, 'n kandidaat-subaarde wat baie naby aan die ster is en waarvan die ontdekking in 2022 aangekondig is.
Alpha Centauri A het moontlik 'n planeet so groot as Neptunus in die bewoonbare sone, maar dit is nog nie as 'n planeet bevestig nie. Alpha Centauri B het geen bekende planete nie: Planeet Bb, wat na berig is in 2012 ontdek is, was 'n vals alarm.
Name
duimnael|180px|links|Alpha Centauri (links bo) is die helderste voorwerp in die sterrebeeld Sentour.
"α Centauri" is die naam wat Johann Bayer in 1603 aan die stelsel gegee het. Die tradisionele naam is "Rigil Kentaurus", wat die Latynse vorm is van die Arabiese naam (رجل القنطورس, Rijl al-Qinṭūrus, "Voet van die Sentour"). Die naam word dikwels afgekort tot "Rigil Kent" of selfs "Rigil", hoewel laasgenoemde naam eintlik gebruik word vir β Ori (Rigel).
Boston Teeparty
Agtergrond
Die Britse regering het belasting gehef op tee wat na Amerika uitgevoer was. Dit het veroorsaak dat Amerikaners tee uit Nederland na Amerika gesmokkel het om die belasting te omseil. In 1773 het Engeland die belasting verminder om 'n amper bankrot Britse Oos-Indiese Kompanjie te red. Die Kompanjie is ook toegelaat om tee direk na Amerika uit te voer, in stede daarvan om die tradisionele publieke vendusieprosedure te volg. Die Kompanjie het sekere Amerikaanse handelaars as agente aangestel en die tee na hulle verskeep. Dit het tot gevolg gehad dat die Engelse tee goedkoper geraak het as die gesmokkelde tee.
Alpha Centauri
Name
'n Alternatiewe naam wat in Europese bronne aangetref word, is "Toliman", min of meer 'n Latynse vorm van die Arabiese الظليمان (aẓ-Ẓalīmān, "die Twee Volstruise").
Boston Teeparty
Agtergrond
Daar was onmiddellik weerstand deur Amerikaanse handelaars wat beswaar gemaak het teen die monopolistiese kompetisie van die Britse Oos-Indiese Kompanjie. Politici het die saak verder na vore gebring en dit belasting sonder verteenwoordiging genoem. Daar was sterk weerstand van Charleston tot by Portsmouth en in die meeste plekke is die tee teruggestuur of nie afgelaai nie, behalwe in Boston. Goewerneur Thomas Hutchinson, wie se seuns ook teehandelaars was, het geweier om die nodige doeanedokumente uit te reik. Op die middag van 16 Desember 1773, het Amerikaanse mans, vermom as Indiane, die skepe bestyg en die tee in die hawe uitgegooi. Engeland het toe wette geproklameer om hulle beheer oor Massachusetts, en gevolglik Boston, te verstewig.
Alpha Centauri
Name
Alpha Centauri C is in 1915 ontdek deur Robert T.A. Innes, wat voorgestel het dit word genoem "Proxima Centaurus" ("die naaste ster van Centaurus"). Die naam Proxima Centauri is later algemener gebruik en is nou opgeneem op die Internasionale Sterrekundige Vereniging (IAU) se lys sterre met eiename.
In 2016 het die IAU se werkgroep oor stername besluit om eiename aan individuele sterre te gee in plaas van aan veelvoudige sterre, of stergroepe. Die naam Rigil Kentaurus is vir Alpha Centauri A goedgekeur en Proxima Centauri vir Alpha Centauri C.
Op 10 Augustus 2018 is die naam Toliman goedgekeur vir Alpha Centauri B.
Stergroep
Alpha Centauri is 'n groep van drie sterre met sy twee hoofsterre, Alpha Centauri A en Alpha Centauri B, wat saam 'n dubbelster vorm. Die term "AB" dui op die massamiddelpunt van 'n hoofdubbelster relatief tot ander sterre in 'n groep van veelvoudige sterre. "AB-C" verwys na die komponent Proxima Centauri in verhouding tot die hoofdubbelster, en is dus die afstand tussen AB se massamiddelpunt en die afgeleë metgesel. Omdat die afstand tussen Proxima (C) en beide Alpha Centauri A en B dieselfde is, word die AB-dubbelstelsel soms beskou as 'n enkele swaartekragvoorwerp.
duimnael|220px|links|Die skynbare en ware wentelbane van Alpha Centauri. Die A-komponent is stilstaande, en die relatiewe wentelbaan van die B-komponent word gewys. Die skynbare wentelbaan (dun ellips) is die vorm van die wentelbaan soos van die Aarde af gesien. Die ware wentelbaan is die vorm van die wentelbaan soos gesien loodreg tot die vlak van die wentelbeweging. Volgens die radiale snelheid teenoor tyd het die radiale skeiding tussen A en B met die gesigslyn langs in 2007 'n maksimum bereik, toe B verder as A van die Aarde af was. Die wentelbaan word hier in 80 punte verdeel: elke stap verwys na 'n tydsverskil van 0,99888 jaar, of 364,84 dae.
Wenteleienskappe
Alpha Centauri se komponente A en B het 'n wentelperiode van 79 762 jaar. Hulle wentelbane is gematig eksentriek, want dit het 'n eksentrisiteit van byna 0,52. Hulle naaste afstand van mekaar af, of periastron, is 11,2 AE, of omtrent die afstand tussen die Son en Saturnus. Hulle verste afstand, of apastron, is 35,6 AE, omtrent die afstand tussen die Son en Pluto. Die mees onlangse periastron was in Augustus 1955 en die volgende een sal in Mei 2035 wees. Die mees onlangse apastron was in Mei 1995 en dit sal weer in 2075 voorkom.
Soos van die Aarde af gesien, beteken hulle skynbare wentelbane dat hulle skeiding en posisiehoek (PH) voortdurend verander gedurende hulle geprojekteerde wentelbane. Waargenome sterposisies in 2019 is geskei deur 4,92 boogsekondes deur die PH van 337,1°, en dit het toegeneem tot 5,49 boogsekondes deur 345,3° in 2020. Die naaste onlangse afstand was in Februarie 2016, by 4 boogsekondes deur die PH van 300°. Die waargenome maksimum skeiding van die sterre is sowat 22 boogsekondes, terwyl die minimum afstand 1,7 boogsekondes is. Die grootste skeiding was in Februarie 1976, en die volgende een sal in Januarie 2056 wees.
Alpha Centauri C is sowat 13 000 AE van Alpha Centauri AB af, wat gelyk is aan sowat 5% van die afstand tussen Alpha Centauri AB en die Son. Tot in 2017 was die metings van sy snelheid en wentelbaan te onakkuraat en te kort in jare om vas te stel of dit aan Alpha Centauri AB verbonde is of nie.
Metings van sy radiale snelheid in 2017 was presies genoeg om te toon dat Proxima Centauri en Alpha Centauri AB swaartekraggebonde is. Proxima Centauri se wentelperiode is sowat 511 000 jaar, met 'n eksentrisiteit van 0,5 – baie eksentrieker as Mercurius s'n. Proxima Centauri kom binne 4 100 AE van AB met periastron, en sy apastron geskied by 12 300 AE.
Fisiese eienskappe
Asteroseismologiese studies, chromosferiese aktiwiteit en sterrotasie (girochronologie) dui alles daarop dat die Alpha Centauri-stelsel net so oud, of effens ouer, as die Son is. Asteroseismologiese ontleding dui op 'n ouderdom van sowat 4,85 miljard, 5 miljard, 5,2 miljard, 6,4 miljard en 6,52 miljard jaar.
Die ouderdom van die sterre geskoei op chromosferiese aktiwiteit gee 'n ouderdom van 4,4 miljard jaar en girochronologie 'n ouderdom van 5 miljard jaar. Volgens die sterevolusieteorie is albei sterre effens ouer as die Son teen 5 miljard tot 6 miljard jaar, soos afgelei van hulle massa en spektrale eienskappe.
Volgens hulle wentelelemente is Alpha Centauri AB se gesamentlike massa sowat 2 sonmassas. Die gemiddelde individuele stermassas is onderskeidelik sowat 1,08 en 0,91 sonmassas, hoewel stermassas wat in onlangse jare gemeet is, effens verskil, soos 1,14 en 0,92 sonmassas, wat 'n gesamentlike massa van 2,06 sonmassas gee.
Alpha Centauri A en B het 'n absolute magnitude van onderskeidelik 4,38 en 5,71.
Alpha Centauri A, ook bekend as Rigil Kentaurus, is die primêre komponent van die dubbelster. Dit is 'n sonagtige hoofreeksster met dieselfde geel kleur. Dit is van spektraaltipe G2-V en is sowat 10% swaarder as die Son. Sy radius is sowat 22% groter. Wanneer dit beskou word as een van die individuele helderste sterre in die lug (buiten die Son), is dit die vierde helderste met 'n skynbare magnitude van 0,01 (effens dowwer as Arcturus met 'n skynbare magnitude van -0,05).
Die soort magnetiese aktiwiteit op Alpha Centauri A is vergelykbaar met dié van die Son – dit toon koronaveranderlikheid vanweë stervlekke as gevolg van die rotasie van die ster. Sedert 2005 het die aktiwiteitsvlak egter tot 'n minimum gedaal, wat soortgelyk kan wees aan die Son se historiese Maunderminimum. Anders het dit 'n baie lang steraktiwiteitsiklus en herstel dit stadigaan van 'n minimumfase.
Alpha Centauri C, beter bekend as Proxima Centauri, is 'n klein hoofreeksster van spektraaltipe M6-Ve (rooidwerg). Dit het 'n absolute magnitude van 15,6, meer as 20 000 keer dowwer as die Son. Sy massa is bereken op 0,1221 sonmassas. Dit is die naaste ster aan die Son, maar te dof om met die blote oog te sien.
duimnael|upright=5|center|Die relatiewe posisies van die Son, Alpha Centauri AB en Proxima Centauri. Die grys kolletjie is 'n projeksie van Proxima Centauri, wat ewe ver van Alpha Centauri A en B lê.
Waarneming
duimnael|280px|links|Die ligging van Alpha Centauri in die Sentour.
duimnael|240px|Die twee helder sterre regs onder op die foto is Alpha Centauri (regs) en Beta Centauri. 'n Lyn wat deur hulle getrek word, wys in die rigting van die [[Suiderkruis, net regs van die koepel van die Deense 1,54 m-teleskoop by die La Silla-sterreweg in Chili. ]]
duimnael|240px|Alpha Centauri AB in daglig afgeneem. Die aparte sterre is duidelik sigbaar. Suid van omtrent breedtegraad 29° S is Alpha Centauri sirkumpolêr en verdwyn dit nooit onder die horison nie. Noord van omtrent breedtegraad 29° N kom Alpha Centauri nooit bo die horison nie.
Alpha Centauri kan binne die G-wolk van die Plaaslike Borrel lê, en die naaste bekende groep sterre daaraan is die dubbele bruindwergstelsel Luhman 16 teen 3,6 ligjare (1,1 parsek).
Eiebewegings
duimnael|240px|links|Die naaste sterre aan die Son.
Alle komponente van Alpha Centauri het 'n aansienlike eiebeweging teen die agtergrondsterre. Dit veroorsaak dat hulle skynbare posisies oor eeue heen stadigaan verander. Eiebeweging was onbekend aan antieke sterrekundiges. Die meeste het aanvaar dat die sterre permanent op dieselfde plek aan die naghemel bly, soos blyk uit die werk van die filosoof Aristoteles. In 1718 het Edmond Halley ontdek sommige sterre het aansienlik wegbeweeg van hulle antieke astrometriese posisies.
In die 1830's het Thomas Henderson die ware afstand na Alpha Centauri bepaal. Hy het toe besef die stelsel het waarskynlik 'n hoë eiebeweging. In dié geval is die skynbare sterbeweging bepaal deur die gebruik van Nicolas-Louis de Lacaille se astrometriese waarnemings van 1751-'52, deur middel van die waargenome verskille tussen die twee posisies in verskilllende epogs.
Met die gebruik van spektroskopie is die gemiddelde radiale snelheid bepaal op sowat 22,4 km/s in die rigting van die Sonnestelsel. Die is 'n snelheid relatief tot die Son van 32,4 km/s.
Omdat Alpha Centauri AB soos van die Aarde af gesien feitlik presies op die vlak van die Melkweg lê, is daar baie sterre daaragter. Vroeg in Mei 2028 sal Alpha Centauri A tussen die Aarde en 'n verafgeleë rooi ster deur beweeg, en daar is 'n kans van 45% dat 'n Einsteinring gesien sal kan word. Ander konjunksies sal ook in die komende dekades plaasvind, wat beteken die eiebewegings sal akkuraat gemeet kan word en meer inligting oor eksoplanete sal ingewin kan word.
duimnael|240px|'n Animasie van Alpha Centauri se beweging deur die lug. (Die beweging van die ander sterre word nie gewys nie.) "Oggi" beteken vandag en "anni" jare.
Voorspelde toekomstige veranderings
In omstreeks 6200 n.C. sal Alpha Centauri se eiebeweging 'n uiters skaars sterkonjunksie van die eerste magnitude met Beta Centauri veroorsaak, en dit sal 'n helder optiese dubbelster in die Suidelike Halfrond vorm. Dit sal daarna net noord van die Suiderkruis verbybeweeg, voordat dit noordweswaarts sal beweeg en op na die huidige hemelewenaar en weg van die galaktiese vlak. Teen omstreeks 26700 n.C. sal Alpha Centauri in die huidige sterrebeeld Noordelike Waterslang perihelion bereik op 'n afstand van 2,9 ligjare (0,9 parsek), hoewel latere berekenings daarop dui dat dit in 27000 n.C. sal gebeur.
Op sy naaste afstand sal Alpha Centauri 'n maksimum skynbare magnitude van -0,86 hê, wat vergelykbaar is met die huidige magnitude van Canopus, maar dit sal steeds nie helderder as Sirius wees nie – dié sal oor die volgende 60 000 jaar helderder word en sal vir die volgende 210 000 jaar steeds die helderste ster wees soos van die Aarde af gesien (buiten die Son).
Planete
Teen 2022 is drie planete om Proxima Centauri ontdek. Een is onder die ligstes wat nog deur radiale snelheid bespeur is (d), een naby aan die Aarde se grootte in die bewoonbare sone (b) en 'n moontlike gasdwerg wat veel verder as die ander twee van die ster af is (c).
Sedert die eerste eksoplanete ontdek is, is daar al 'n soektog na eksoplanete in die Alpha Centauri-stelsel. Die aktiwiteitsvlak van die ster veroorsaak ruis en bemoeilik so die waarneming van 'n metgesel met behulp van radiale snelheid. In 1998 het 'n ondersoek van Proxima Centauri met die "Faint Object Spectrograph" aan boord van die Hubble-ruimteteleskoop blykbaar bewyse gelewer van 'n metgesel wat op 'n afstand van sowat 0,5 AE wentel. In 'n daaropvolgende soektog met die "Wide Field Planetary Camera 2" is geen metgesel gevind nie.
Hipotetiese planete
Nog planete kan in die Alpha Centauri-stelsel voorkom, óf om Alpha Centauri A óf om Alpha Centauri B individueel, of in groot wentelbane om Alpha Centauri AB.
Omdat albei sterre taamlik baie soos die Son is (byvoorbeeld wat ouderdom en metaalinhoud betref) word gedetailleerde ondersoeke na planete voortdurend gedoen met behulp van verskeie metodes. In geen van die studies kon 'n bruindwerg of gasplaneet opgespoor word nie.
In 2009 het rekenaarsimulasies gewys 'n paneet sou naby die binnekant van Alpha Centauri B se bewoonbare sone kon vorm. Die sone strek tussen 0,5 en 0,9 AE van die ster af. Sekere spesiale aannames, soos dat A en B aanvanklik verder van mekaar gevorm en daarna nader aan mekaar beweeg het, soos wanneer hulle in 'n digte sterreswerm ontstaan het, sou kon dui op 'n akkresievriendelike omgewing verder van die ster af. Liggame om Alpha Centauri A sal effens verder van die ster af kan wentel vanweë sy sterker swaartekrag. Verder maak die afwesigheid van enige bruindwerge of gasreuse in nabye wentelbane dit moontlik dat aardagtige planete daar kan voorkom.
'n Teoretiese studie dui daarop dat 'n ontleding van radiale snelheid 'n hipotetiese planeet van 1,8 aardmassas in Alpha Centauri B se bewoonbare sone sou kon opspoor.
Uitsig van die stelsel af
duimnael|240px|'n Uitsig van Alpha Centauri af op die [[Jagter (sterrebeeld)|Jagter, met Sirius naby Betelgeuse, Procyon in die Maagd en die Son in Kassiopeia, soos geskep deur Celestia.]]
Die hemelruim soos van Alpha Centauri AB gesien, sal baie lyk soos van die Aarde af, behalwe dat die sterrebeeld Sentour sonder sy helderste ster sal wees. Die Son sal lyk na 'n geel ster met 'n skynbare magnitude van 0,47, rofweg so helder as wat Betelgeuse van die Aarde af lyk. Dit sal in Kassiopeia lê en baie helderder wees as al die ander sterre in die sterrebeeld.
Iemand op 'n planeet om óf Alpha Centauri A óf Alpha Centauri B sal die ander ster as 'n baie helder sekondêre ster sien. 'n Aardagtige planeet 1,25 AE van A af sal deur A verlig word soos die Aarde deur die Son, en B sal 5,7 tot 8,6 magnitudes dowwer lyk as A, maar steeds 150 tot 2 100 keer so helder as die volmaan. Daarteenoor sal 'n aardagtige planeet 0,71 AE van B af amper soveel lig van B kry as die Aarde van die Son, terwyl A 4,6 tot 7,3 magnitudes dowwer sal lyk, maar steeds 470 tot 5 700 keer so helder as die volmaan.
Toekomstige verkenning
duimnael|240px|Die [[Baie Groot Teleskoop en Alpha Centauri.]]
Alpha Centauri is 'n waarskynlike eerste teiken vir 'n interstellêre bemande besoek of robotverkenning. Met die huidige ruimtevaarttegnologie sal 'n reis van die Aarde na Alpha Centauri verskeie millenniums duur, hoewel die moontlikheid van nukleêre pulsvoortstuwing of laserligseiltegnologie, soos wat in die Breakthrough Starshot-program oorweeg word, die reis tot dekades sou kon verkort.
Een van die doeleindes van so 'n sending sal moontlik wees om 'n verbyvlug uit te voer en foto's te neem van planete wat in die stelsel kan voorkom. Die bestaan van Proxima Centauri b, wat in Augustus 2016 deur die Europese Suidelike Sterrewag (ESO) aangekondig is, sou 'n teiken vir die Starshot-program kon wees.
Boomkruiper
Die Boomkruiper (Salpornis spilonotus) is 'n skaars tot gelokaliseerde algemene standvoël in miombo-boomveld. Hulle sluit dikwels by gemengde voëlgroepe aan. Die voël is 14 – 15 cm groot en weeg 14 - 16 gram. In Engels staan die voël bekend as die Spotted Creeper.
Voorkoms
Die voël is 14 tot 15 cm lank en weeg 16 tot 16 gram. Dit is duidelik herkenbaar; dit het duidelike gespikkelde en dwarsgestreepte verekleed. Die jong voël is valer met 'n witter borskant.
549
Die jaar 549 was 'n gewone jaar wat volgens die Gregoriaanse kalender op 'n Woensdag begin het. Dit was die 49ste jaar van die 6de eeu n.C. Soos ander gewone jare het die jaar 12 maande, 52 weke en 365 dae gehad.
Jacob Perez
Jacob Perez is 'n Amerikaanse akteur.
Benny Bundgaard
Benny Bundgaard (2 Maart 1935 – 14 September 2007) was 'n Deense akteur. Hy was bekend vir sy rolle in die rolprente A Day at the Beach (1970), Mord i mørket (1986), en David's Book (1996), en in die televisiereeks En by i provinsen (1977).
August Daniël Lückhoff
Ds. August Daniël Lückhoff (Colesberg 6 Julie 1874 – Stellenbosch 5 Mei 1963) was 'n predikant in die Nederduitse Gereformeerde Kerk en die Kerk se eerste Armesorgsekretaris.
Lückhoff is in die pastorie op Colesberg gebore terwyl sy pa, ds. Anton Daniël Lückhoff, leraar van die NG gemeente Colesberg was. Hy ontvang sy eerste opleiding aan die Normaalskool in Kaapstad en daarna aan die Suid-Afrikaanse Kollege, ook in Kaapstad en die voorloper van die Universiteit van Kaapstad, waar hy 'n B.A. verwerf. Van 1896 tot 1900 studeer hy in die teologie aan die Kweekskool op Stellenbosch.
Ná 'n opvoedkundige toer van Europa word hy die predikant vir die vroue en kinders in die konsentrasiekamp op Bethulie in die Suid-Vrystaat tydens die Anglo-Boereoorlog. In 1904 word hy hulpprediker van die NG gemeente Caledon. Dit was ook die jaar waarin sy pa die herderstaf in die NG gemeente Durbanville neergelê het. Hy is diep geraak deur die treurige ekonomiese en opvoedkundige toestande van die Noordweste van die destydse Kaapkolonie en dien in 'n kommissie van ondersoek daarna. Hy kry opdrag by die Sinode van die Kaapse Kerk om sy energie daaraan te wy om die opvoeding van arm kinders in die streek te verbeter, koshuise vir jong mense en die ontwikkeling van Afrikaans. In 1908 word hy organiserende inspekteur vir die Kaaplandse Onderwysdepartement. In 1912 word hy gevra om die lewensomstandighede van die boswerkers in die omgewing van George en Knysna te ondersoek en in 1916 word hy die eerste Armesorgsekretaris van die NG Kerk. Van 1912 tot 1916 was hy leraar van die NG gemeente Darling.
Hy organiseer 'n fonds vir die slagoffers van die 1918-griepepidemie, belangrike noodlenings vir boere in 21 distrikte wat onder droogte gebuk gegaan het tydens die Groot Depressie en die vader van 'n stelsel van koshuise vir minderbevoorregte kinders van die Noordweste en elders in Kaapland, wat uiteindelik vermeerder het tot 170 instellings met huisvesting vir sowat 8 000 kinders.
Hoërskool
'n Hoërskool is 'n opvoedkundige instansie wat die laaste gedeelte van 'n persoon se verpligte onderwys in Suid-Afrika uitmaak. Daar word ook na die onderrig in hoërskole as sekondêre onderrig verwys. Hoërskole bied graad 8 (vroeër Standerd 6) tot 12 (matriek, Standerd 10) aan.
Na suksesvolle voltooiing van graad 7 (Standerd 5) by 'n laerskool word kinders by 'n hoërskool ingeskryf. Die laaste 3 jaar van 'n kind se skoolloopbaan, graad 10, 11 en graad 12 is nie verpligtend nie. Kinders wat nie matriek voltooi nie sal egter moeilik, indien enigsins, 'n werk kan bekom. Na hoërskool kan leerlinge wat daarvoor kwalifiseer verder by 'n universiteit gaan studeer.
Yamaha XJ900
Die Yamaha XJ900 het ontstaan uit die oorspronklike Yamaha XJ model motorfiets, die XJ 650, wat die basis vorm vir die hele XJ reeks. In sy oorspronklike inkarnasie van stapel gestuur in 1983, beskik die XJ900 oor 'n lugverkoelde, dubbelbonokas, 853 cc 4-slag, 4-silinder, 8-klep enjin. Oorspronklik toegerus met 'n stuurstang gemonteerde bikini windskerm, is daar kritiek uitgespreek oor sy hantering. Dit is vinnig vervang met 'n raamgemonteerde boonste windskerm en agterna op alle modelle aangebring. Die 1983 XJ900 was met antiduik voorvurke toegerus, asaandrywing en drie skyfremme (2 voor, 1 agter).
'n Hersiene weergawe is van stapel gestuur in 1984 en verplaas 891 cc. Afgesien van die enjinkapasiteit wat verhoog is, is dit toegerus met meer konvensionele vurke as sy voorganger en 'n penspan kom as standaard. Die toename in enjinkapasiteit beteken dat die vergassers van 35 mm tot 36 mm vergroot is. Brandstofkapasiteit is 22 liter en die transmissie is 'n 5-gangkas met 'n topspoed van ongeveer 200 km/h. Afgesien van hierdie veranderinge was dit byna identies aan die oorspronklike en is vervaardig tot 1994.
Die XJ900 Diversions was sy plaasvervanger.
Model enjin- en raamkodes
1983 tot 1984 - 853 cc 31A
1984 tot 1990 - 891 cc 58L
1990 tot 1994 - 891 cc 4BB1
C.K. Johnman
Charlie Johnman (8 Januarie 1913 – 15 Mei 1978) was 'n Afrikaanse dramaturg en senior lektor in Engels aan die Universiteit Stellenbosch.
Lewe en werk
Charles Keir Johnman is op 8 Januarie 1913 gebore. Hy was 'n Engels-onderwyser aan Paul Roos Gimnasium op Stellenbosch en later senior lektor in Engels aan Universiteit Stellenbosch. Hy was die regisseur van 'n opvoering van “Dark is not light enough” in Stellenbosch, waarna hy in 1960 die dryfveer was agter die stigting van die Libertas Teaterklub op Stellenbosch. Vir hierdie klub was hy dan ook die regisseur van verskeie opvoerings, insluitend “A Lady Mislaid” in 1961 en “Die Grootkanonne” van Uys Krige in 1962. Hy was voorsitter van hierdie klub vanaf 1960 tot 1978. Na sy aftrede het hy steeds op Stellenbosch gebly. Hy was getroud met Dorothy Radloff, wat op 17 November 1995 oorlede is. Hy is op 15 Mei 1978 oorlede.
Skryfwerk
Hy skryf (in samewerking met H.T. van Huyssteen) die drama “Land van belofte” om saam te val met die Hugenote Herdenkingsjaar in 1939. Die wreedaardige geloofsvervolging in Frankryk in die agtiende eeu word met goeie samehang aangebied deur die handeling te sentreer rondom die vriendskap tussen ’n Katolieke en ’n Protestantse edelman. Pierre du Plessis het eenmaal die lewe gered van sy Katolieke vriend Gaston St. Juste, wat dit nie vergeet nie. Pierre word gewond in ’n hinderlaag, waarna Gaston hom oënskynlik gevange neem en daarna laat wegkom. Katharina de Medici gebruik die leuen rondom Pierre se sogenaamde verraad om die swaksinnige koning se toestemming tot die massamoord in Bartholomeusnag te verkry. As gevolg hiervan sien Gaston af van sy politieke aspirasies, help vir Pierre om na die Kaap de Goeie Hoop te vertrek en word self ’n monnik in ’n klooster, waar hy boete doen namens sy land en vir sy eie saligheid. Saam met onder andere F. Smuts en W.D. Malherbe redigeer hy ook die boek “Stellenbosch, our oldest village”, wat in 1975 gepubliseer word. Vir die publikasie van “The journal of Jan van Riebeeck” is hy verantwoordelik vir vertalings in Engels van Jan van Riebeeck se inskrywings in die Dagregister tussen 1659 en 1662.
Puerto Montt
Puerto Montt is 'n stad in Chili met 308 690 inwoners (2012).
Gerald P. Carr
Gerald Paul "Jerry" Carr (22 Augustus 1932 – 26 Augustus 2020; Kolonel, Amerikaanse Marinierskorps) was 'n Amerikaanse meganiese en lugvaartingenieur, vlootvlieënier en Nasa-ruimtevaarder. Hy was die bevelvoerder van die Skylab se derde en laaste bemande missie van 16 November 1973 tot 8 Februarie 1974. Hy was gewerf as deel van Ruimtevaardergroep 5.
Langhoring-koeivis
Die Langhoring-koeivis (Lactoria cornuta) is 'n vis wat voorkom in die Indiese Oseaan, die weste van die Stille Oseaan, die Rooisee en aan die ooskus van Afrika suidwaarts tot by Mosselbaai. In Engels staan die vis bekend as die Longhorn cowfish.